SAJTÓKÖZLEMÉNY

**Uniós támogatásból befejeződött az Aba Turisztikai Desztinációs Menedzsment Szervezet Fejlesztése**

Az Aba Turisztikai Egyesület 34.021.256 Ft uniós támogatást nyert az Észak –Magyarországi Regionális Operatív Program Turisztikai Desztináció Menedzsment Szervezetek támogatása című pályázati kiírásán. A projekt keretében 15 részprojekt valósult meg. A projekt azonosítószáma: ÉMOP-2.3.1-2009-0006

A Projekt keretében az Aba Turisztikai Egyesület információs irodát hozott létre Telkibányán, valamint információs pontokat létesített Abaújszántón és Boldogkőváralján. A részprojektek keretében irodai infrastruktúrafejlesztést hajtott végre az információs irodában illetve információs pontokon. 17 helyszínen fejlesztették a térség turisztikai információs tábla rendszerét.

A program keretében 4 workshop került lebonyolításra valamint a TDM munkatársak továbbképzésen vettek részt.

A pályázat támogatásával készült el az Aba Turisztikai Egyesület honlapja, melyen információk érhetők el a desztináció nevezetességeiről, látnivalóiról, programjairól, valamint a térség turisztikai szolgáltatóiról.

A honlap elérhető: www.abatur.hu